กระทรวงสาธารณสุข พร้อมให้ความช่วยเหลือผู้ประสบภัยน้ำท่วม ยืนยันมียารักษาโรคเพียงพอ
กระทรวงสาธารณสุข พร้อมให้ความช่วยเหลือผู้ประสบภัยน้ำท่วม ยืนยันมียารักษาโรคเพียงพอนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ในส่วนของกระทรวงสาธารณสุขได้เตรียมพร้อมในการช่วยเหลือฟื้นฟูหลังเกิดภัยพิบัติ ซึ่งเมื่อเกิดเหตุหน่วยแพทย์สาธารณสุขจังหวัด ได้รับคำสั่งจากปลัดกระทรวงให้เตรียมยา สถานพยาบาล เวชภัณฑ์ อาหาร น้ำดื่ม และอุปกรณ์ต่างๆ เพื่อนำไปช่วยเหลือผู้ประสบภัย รวมถึงเจ้าหน้าที่สาธารณสุขที่ลงพื้นที่ด้วย พร้อมยืนยันมียาที่ใช้รักษาโรคต่างๆ เพียงพอและได้เตรียมไว้พร้อมต่อเนื่องไปถึงช่วงหลังน้ำลดส่วนเรื่องการช่วยเหลือด้านต่างๆ รัฐบาลก็มีความพร้อมอย่างเต็มที่ เพื่อไม่ให้ประชาชนได้รับความเดือดร้อนนายอนุทิน ยังกล่าวถึง แนวทางนโยบายการปลูกกัญชา 6 ต้น ว่าเรื่องนี้ไม่ใช่เรื่องของคณะรัฐมนตรี แต่เป็นนโยบายของรัฐมนตรีเท่านั้น ส่วนกรณีที่กระทรวงเกษตรและสหกรณ์ ต้องการยกเลิก 3 สารพิษอันตราย ได้แก่ พาราควอต ไกลโฟเซต และคลอร์ไพริฟอส ภายในสิ้นปีนี้ ว่ากระทรวงสาธารณสุข มีจุดยืนที่ชัดเจนว่าไม่สนับสนุน เพราะเห็นอยู่แล้วว่าคนที่โดนสารพิษจะมีผลต่อร่างกายอย่างไร ซึ่งเรื่องนี้ต้องมีการพูดคุยกับกระทรวงอื่นๆ ด้วย เพราะถ้าเปลี่ยนผลิตภัณฑ์แล้ว ค่าใช้จ่ายก็เพิ่มขึ้น แต่ถ้าไม่เปลี่ยนค่าใช้จ่ายการรักษาก็จะเพิ่มขึ้นเช่นกัน